ไคจู (เพลง)

"ไคจู" () เป็นเพลงโดยวงซากาแน็กชันวงดนตรีร็อกญี่ปุ่น จำหน่ายในฐานะซิงเกิลโดยค่ายเพลงเอ็นเอฟเร็กคอร์ดซึ่งเป็นบริษัทในเครือของวิกเตอร์เอ็นเตอร์เทนเมนต์ในวันที่ 20 กุมภาพันธ์ พ.ศ. 2568 เป็นซิงเกิลแรกของวงนับตั้งแต่ "ช็อก!" ในปี พ.ศ. 2565 เพลง "ไคจู" ใช้เป็นเพลงเปิดของซีรีส์อนิเมะญี่ปุ่นเรื่อง สุริยะปราชญ์ -ทฤษฎีสีเลือด- เพลง "ไคจู" ขึ้นเป็นเพลงยอดนิยมอันดับ 2 ทั้งในชาร์ตซิงเกิลรวมออริคอนและบิลบอร์ดเจแปนฮอต 100

**ภูมิหลังและการจำหน่าย**
ในวันที่ 8 สิงหาคม พ.ศ. 2567 มีการเผยว่าวงซากาแน็กชันจะร้องเพลงเปิดของอนิเมะดัดแปลงจากมังงะเรื่องสุริยะปราชญ์ -ทฤษฎีสีเลือด- ในเดือนถัดมา วันที่ 5 กันยายน มีการอัพโหลดภาพยนตร์ตัวอย่างทางการของอนิเมะ ซึ่งประกาศว่าชื่อเพลงเปิดคือ "ไคจู" ในการแสดงครั้งแรกของทัวร์การแสดงของวงชื่อ "ซากานาควอเรียม 2025: ไคจู" ในซางามิฮาระในวันที่ 25 มกราคม พ.ศ. 2568 อิจิโร ยามางูจินักร้องนำ มือกีตาร์ และนักแต่งเพลงของวงได้เปิดเผยว่าเพลงนี้เพิ่งเสร็จในวันก่อนการแสดงคอนเสิร์ต เพลงจำหน่ายในวันที่ 20 กุมภาพันธ์ พ.ศ. 2568 ถือเป็นผลงานเพลงที่เกี่ยวข้องกับอนิเมะเพลงแรกของวง และเป็นเพลงแรกในรอบ 3 ปีนับตั้งแต่ "ช็อก!" ในปี พ.ศ. 2565

**เนื้อร้องและทำนอง**
ยามางูจิระบุว่า เพลง "ไคจู" มุ่งเน้นไปที่ "วิธีการที่จะทำให้เพลงมีความเป็นนามธรรมและมีลักษณะเชิญชวนให้มากที่สุดเท่าที่เป็นไปได้" มากกว่าจะเป็น "ดนตรีที่เข้าใจง่ายและมีความเป็นรูปธรรม" และผสมผสานรูปแบบดนตรีของวงซากาแน็กชันเข้ากับโลกทัศน์ของเรื่องสุริยะปราชญ์ -ทฤษฎีสีเลือด-

**ผลงานเชิงพาณิชย์**
ในประเทศญี่ปุ่น เพลง "ไคจู" เปิดตัวเป็นอันดับ 2 บนซาร์ตซิงเกิลรวมออริคอนประจำวันที่ 3 มีนาคม พ.ศ. 2568 รองจาก "อูดางาวะเจเนเรชัน" ของวงซากูระซากะโฟร์ตีซิกซ์ และยังติดอันดับในดิจิตอลซิงเกิลชาร์ต เพลงจำหน่ายได้ 28,497 หน่วยในสัปดาห์แรก แซงหน้าสถิติเดิมของเพลง "วาซูเรราเรไน โนะ" ของวงซากาแน็กชันที่จำหน่ายได้ 22,034 หน่วย เพลง "ไคจู" เข้าบิลบอร์ดเจแปนฮอต 100 ในวันที่ 26 กุมภาพันธ์ พ.ศ. 2568 ติดอันดับ 2 ด้วยยอดดาวน์โหลด 26,512 ครั้งและสตรีม 8,284,152 ครั้งในสัปดาห์แรก เพลงยังเปิดตัวเป็นอันดับ 1 ในชาร์ตเพลงดาวน์โหลด และอันดับ 3 ในชาร์ตเพลงสตรีมมิง ก่อนขึ้นสู่จุดสูงสุดใหม่ที่อันดับ 2 ในสัปดาห์ถัดมาด้วยยอดสตรีม 9,942,536 ครั้ง เพิ่มขึ้นร้อยละ 120 ซึ่งสูงที่สุดในบรรดาเพลง 100 อันดับแรก นอกจากนี้ เพลง "ไคจู" ยังเปิดตัวเป็นอันดับ 1 ในชาร์ตเพลงแอนิเมชันยอดนิยมประเภทเฉพาะ

**มิวสิกวิดีโอ**
มิวสิกวิดีโอของเพลง "ไคจู" โดยความร่วมมือกับซีรีส์อนิเมะสุริยะปราชญ์ -ทฤษฎีสีเลือด- ได้รับการอัพโหลดในวันที่ 20 กุมภาพันธ์ พ.ศ. 2568 วันเดียวกันกับวันจำหน่ายซิงเกิล ซึ่งเปิดให้รับชมเป็นเวลาจำกัด 3 เดือน มิวสิกวิดีโอกำกับโดยยูซูเกะ ทานากะ ประกอบด้วยฟุตเทจจากอนิเมะตั้งแต่ตอนที่ 1 ถึงตอนที่ 21 ซึ่งเป็นตอนล่าสุดที่ออกอากาศก่อนการปล่อยมิวสิกวิดีโอ 
มิวสิกวิดีโอทางการกำกับโดยยูซูเกะ ทานากะเช่นกัน เปิดตัวในวันที่ 15 มีนาคม พ.ศ. 2568 หลังการออกอากาศตอนสุดท้ายของซีรีส์อนิเมะสุริยะปราชญ์ -ทฤษฎีสีเลือด- มิวสิกวิดีโอแสดงเหตุการณ์ที่ยามางูจิกำลังถือวัตถุปริศนารูปร่างเหมือนไข่อย่างระมัดระวังผ่านทางเดินของสถานีรถไฟใต้ดินที่มีแสงสลัว ผู้คนจำนวนมากที่ยามางูจิได้พบในมิวสิกวิดีโอนี้พยายามจะขโมยวัตถุจากเขา บางครั้งก็ด้วยกำลัง บางครั้งก็ด้วยการจูงใจเช่นการยั่วยวนและการสะกดจิต มิวสิกวิดีโอจบลงด้วยการที่ยามางูจิฝากวัตถุรูปไข่นั้นกับผู้หญิงคนหนึ่งที่ไม่ทราบชื่อ ก่อนที่ตัวยามางูจิจะถูกดึงตัวเข้าไปภายในกำแพงของสถานีรถไฟใต้ดิน

**การแสดงสด**
ก่อนการจำหน่ายเพลงในฐานะซิงเกิล วงซากาแน็กชันเปิดการแสดงเพลง "ไคจู" ครั้งแรกในรายการพิเศษ "ซากาแน็กชัน ยามางูจิ อิจิโร "ชิ" โอะ ฟูกาเมรุ" เมื่อวันที่ 28 ตุลาคม พ.ศ. 2567 วงซากาแน็กชันแสดงเพลงรูปแบบเต็มครั้งแรกในทัวร์คอนเสิร์ตซากานาควอเลียม 2025: ไคจู และต่อมาได้รวมเพลงนี้ในรายชื่อเพลงของทัวร์ ยามางูจิแสดงสดเพลง "ไคจู" ในช่องยูทูบของตนเมื่อวันที่ 20 กุมภาพันธ์ ไม่นานหลังจากการจำหน่ายซิงเกิล

**เครดิตและบุลลากร**
 วงซากาแน็กชัน – ประพันธ์เพลง, เรียบเรียงเพลง, เรียบเรียงดนตรีสำหรับเครื่องสาย
** อิจิโร ยามางูจิ – นักร้องนำ, เนื้อเพลง
** โมโตฮารุ อิวาเดระ – กีตาร์ไฟฟ้า
** อามิ คูซาการิ – เบส
** เอมิ โอกาซากิ – คีบอร์ด
** เคอิจิ เอจิมะ – กลอง- มิกิโกะ อิเซะ – ไวโอลิน- มิกะ นากามูระ – ไวโอลิน- โชโกะ มิกิ – วิโอลา- อายูมิ ฮาชิโมโตะ – เชลโล- ยูซูรุ โทมิตะ  – เรียบเรียงดนตรีสำหรับเครื่องสาย- มาซาชิ อูราโมโตะ – บันทึกเสียง, มิกซ์เพลง
** มิโนริ อิชิกาวะ – ผู้ช่วยบันทึกเสียง, ผู้ช่วยมิกซ์เพลง
** ฮารูกิ นัตสึยามะ – ผู้ช่วยบันทึกเสียง
** เซยะ ฟูจิตะ – ผู้ช่วยบันทึกเสียง
** มิยูกิ นากามูระ – ผู้ช่วยบันทึกเสียง- สึบาซะ ยามาซากิ – มาสเตอร์เพลง- ยูฮิ คาวามูระ – ผู้ช่วยมาสเตอร์เพลง

**ชาร์ต**

**อ้างอิง**
หมวดหมู่:ซิงเกิลในปี พ.ศ. 2568
หมวดหมู่:เพลงในปี พ.ศ. 2568
หมวดหมู่:เพลงอนิเมะ
หมวดหมู่:เพลงภาษาญี่ปุ่น